钦定古今图书集成/理学汇编/学行典/第253卷 > 叶以然
## 钦定古今图书集成/理学汇编/学行典/第253卷 > 叶以然

按《处州府志》：“叶以然，字懋春，遂昌人。读书善记，以母
久病，遍请诸名医，因尽得其术。兄弟五人，不异爨者
五十馀年，家始清素，晚以医致充裕，仍以均诸同产
者，有馀则以周贫乏，婚葬及修理桥梁道路之费。生
平用药，所活者多，而不责其报，且赈其不能具药者，
乡人咸敬信之。”

===叶荣===按《处州府志》：“叶荣，字本仁，丽水人。府学增生。学业宏
深，构文醇正，卒以数奇弗售，而立心制行，大有过人，
朋友乡邻称贷者不下百数辈，或死不能偿者，仍焚
券而恤其孤。亲戚宗族待𫗦者无虑十馀家，或贫不
能娶者，复助婚以继其后。督学以礼而屡奖，郡守立
匾而表扬称之。敦行之士，其允符舆论也与。”